Sellel päeval on erilisi seoseid aga Eesti ajalooga. 1700. a. 30. novembril purustasid Rootsi väed Karl XII juhtimisel vene väed Narva linna all. See on üks suuremaid sõjalisi võite Rootsi ajaloos. Selle lahinguga algas Põhjasõda, mis eestlaste jaoks tähistas nn "kuldse rootsi aja" kadumise algust. Kuigi sõda ise kestis 21 aastat, lõppes see meie jaoks 1710. aastal, kui Eesti alad liideti venemaaga. Nagu andresepäeva unenägu - algas hästi, kuid  loovutama pidi midagi - rootsi aja.    Täpsustamiseks on vaja siiski märkida, et Narva lahing küll 30. novembril, ent seda tänapäeval kehtiva Gregoriuse kalendri alusel. Lahingu enese toimumise ajal kehtis hoopis Juliuse kalender, mille kohaselt sai madin alguse 19. novembril, Rootsi kalendri järgi 20. novembril.